stanford-oval/wikipedia huggingface dataset:
กาบรีแยล ดุส ซังตุส มากัลไยส์
สโมสรอาชีพ > ลีล

เมื่อ 31 มกราคม ค.ศ. 2017 กาบรีแยลเซ็นสัญญากับลีล สโมสรในลีกเอิง เป็นเวลาสี่ปีครึ่ง เมื่อเขามาถึงเขาก็เรียนภาษาฝรั่งเศสด้วยตนเอง และสัมภาษณ์โดยใช้ภาษาฝรั่งเศส ภายใต้การจัดการทีมของมาร์เซโล บิเอลซา หลังจากลงเล่นหลายนัดให้กับลีล เบ เขาถูกปล่อยยืมไปทรัว สโมสรในลีกลีกเอิง ก่อนที่จะเซ็นสัญญาผ่านการยืมกับดีนาโมซาเกร็บจากโครเอเชีย ซึ่งเขาลงเล่นให้กับทีมชุดใหญ่เพียงนัดเดียว กาบรีแยลกลับมาที่ลีลใน ค.ศ. 2018 เขาลงเล่นครั้งแรกเมื่อ 10 กุมภาพันธ์ ค.ศ. 2019 ในเกมที่เอาชนะแก็งก็อง ด้วยคะแนน 2–0 เขาลงสนามตลอดฤดูกาลไป 14 นัด และยิงประตูครั้งแรกให้กับลีลเมื่อ 14 เมษายน ค.ศ. 2019 ในเกมที่เอาชนะปารีแซ็ง-แฌร์แม็ง ด้วยคะแนน 5–1
ฤดูกาลต่อมา กาบรีแยลลงเล่นอย่างสม่ำเสมอมากขึ้น โดยเล่นในตำแหน่งเซ็นเตอร์แบ็กคู่กับฌูแซ ฟงตึ กาบรีแยลเป็นผู้เล่นตัวจริงให้กับลีลทั้งหกนัดในแชมเปียนส์ลีกรอบแบ่งกลุ่ม คริสต็อฟ กาลตีเย ผู้จัดการลีล กล่าวถึงกองหลังคนนี้ว่า "ผมเห็นว่าเขามีศักยภาพที่ดีและเขาสามารถคว้าโอกาสแรกที่ได้รับ เขามีความหิวกระหายที่จะลงเล่น เขาเป็นตัวอย่างที่ดีของเยาวชน ทุกวันนี้คุณเห็นผู้เล่นที่ไม่ตั้งใจซ้อมบ่อยแค่ไหนหากพวกเขาไม่ได้อยู่ในทีม?"
สโมสรอาชีพ > อาร์เซนอล

เมื่อ 1 กันยายน ค.ศ. 2020 อาร์เซนอลประกาศว่าพวกเขาเซ็นสัญญาระยะยาวกับกาบรีแยล
ทีมชาติ

กาบรีแยลเป็นตัวแทนของบราซิลรุ่นอายุไม่เกิน 20 ปีในการแข่งขัน ฟุตบอลชิงแชมป์ทวีปอเมริกาใต้รุ่นอายุไม่เกิน 20 ปี 2017 กราบีแยลถูกกำหนดให้เป็นส่วนหนึ่งของบราซิลรุ่นอายุไม่เกิน 23 ปีในการแข่งขัน โอลิมปิกฤดูร้อน 2020 อย่างไรก็ตาม การแข่งขันดังกล่าวถูกเลื่อนออกไปเป็นปี 2021 เนื่องจากผลกระทบของการระบาดทั่วของโควิด-19
สถิติอาชีพ

| สโมสร | ฤดูกาล | ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| อาวาอี | 2016 | แซรียีเบ | 21 | 1 | 4 | 0 | — | — | — | — | 14 | 1 | 39 | 2 |
| ลีล | 2016–17 | ลีกเอิง | 1 | 0 | 0 | 0 | 0 | 0 | 0 | 0 | 0 | 0 | 1 | 0 |
| ลีล | 2018–19 | ลีกเอิง | 14 | 1 | 2 | 0 | 1 | 0 | 0 | 0 | 0 | 0 | 17 | 1 |
| ลีล | 2019–20 | ลีกเอิง | 24 | 1 | 1 | 0 | 3 | 0 | 6 | 0 | 0 | 0 | 34 | 1 |
| ลีล | รวม | รวม | 39 | 2 | 3 | 0 | 4 | 0 | 6 | 0 | 0 | 0 | 52 | 1 |
| ทรัว | 2017–18 | ลีกเอิง | 1 | 0 | 2 | 0 | 1 | 0 | — | — | 0 | 0 | 4 | 0 |
| ดีนาโมซาเกร็บ | 2017–18 | เพอร์วา ฮาเอนเอล | 1 | 0 | 0 | 0 | — | — | — | — | 0 | 0 | 1 | 0 |
| อาร์เซนอล | 2020–21 | พรีเมียร์ลีก | 0 | 0 | 0 | 0 |  |  |  |  |  |  |  |  |
| สถิติรวม | สถิติรวม | สถิติรวม | 62 | 3 | 9 | 0 | 5 | 0 | 6 | 0 | 14 | 1 | 96 | 4 |
↑  ยูฟ่าแชมเปียนส์ลีก
↑  รวมถึงในกังเปโอนาตูกาตารีเน็งซีและปรีเมย์ราลีกา (บราซิล)
แคนดิซ เลอเรย์

| Candice LeRae |
| --- | --- |

ชื่อเกิด: Candice LeRae Dawson
เกิด:  (1985-09-29) 29 กันยายน ค.ศ. 1985 (39 ปี) Riverside, California, U.S.
ที่พัก: Orlando, Florida, U.S.
คู่สมรส: Johnny Gargano (สมรส 2016)
ประวัติมวยปล้ำอาชีพ
ชื่อบนสังเวียน: Candice LeRae Robyn Candice Wrestling
ส่วนสูง: 1.58 เมตร (5 ฟุต 2 นิ้ว)
น้ำหนัก: 110 lb (50 kg)
มาจาก: Riverside, California Anaheim, California Winnipeg, Manitoba, Canada Mr. Toad's Wild Ride
ฝึกหัดโดย: Bill Anderson Jesse Hernandez T.J. Perkins WWE Performance Center
เปิดตัว: 2002
แคนดิซ เลอเรย์ การ์กาโน (Candice LeRae Gargano) (née Dawson; 29 กันยายน ค.ศ. 1985(1985-09-29)) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ที่รู้จักกันดีในชื่อบนสังเวียน แคนดิซ เลอเรย์ (Candice LeRae) เธอเป็นที่รู้จักกันดีที่สุดสำหรับการปล้ำในสมาคมอิสระอเมริกัน, ที่สะดุดตาที่สุดคือ Pro Wrestling Guerrilla (PWG) เป็นอดีตแชมป์ PWG World Tag Team Championship 1สมัย (ในฐานะครึ่งหนึ่งของ World's Cutest Tag Team), ทำให้เธอเป็นแชมป์ผู้หญิงคนเดียวในประวัติศาสตร์สมาคม เธอยังเป็นแชมป์สปีดหญิงคนแรกของ WWE
แชมป์และรางวัล

Alternative Wrestling Show
AWS Women's World Championship (2 times)
AWS Women's Title Tournament
2nd Annual Women's Tournament (2013)
3rd Annual Women's Tournament (2013)
DDT Pro-Wrestling
Ironman Heavymetalweight Championship (1 time)
Dreamwave Wrestling
Dreamwave Tag Team Championship (1 time)
Family Wrestling Entertainment
FWE Women's Championship (1 time)
Fighting Spirit Pro Wrestling
FSP Tag Team Championship (1 time)
Pro Wrestling Guerrilla
PWG World Tag Team Championship (1 time) – with Joey Ryan
Pro Wrestling Illustrated
Ranked No. 18 of the top 50 female wrestlers in the PWI Female 50 in 2016
Smash Wrestling
Gold Tournament (2015)
WWE
WWE Speed Women's Championship (1 time, inaugural)
NXT Women's Tag Team Championship (1 time) – with Indi Hartwell
แหล่งข้อมูลอื่น

แคนดิซ เลอเรย์ ที่ WWE.com
กีฬาฮอกกี้น้ำแข็งในเอเชียนเกมส์ฤดูหนาว 2025

| --- | --- |
ฮอกกี้น้ำแข็ง ในฤดูหนาว 2025
สนาม: ฮาร์บินไอซ์ฮอกกี้อารีนา (ชาย) ลานสเก็ตนักศึกษามหาวิทยาลัยกีฬาแห่งฮาร์บิน
← 2017: 2029 →
การแข่งขันกีฬาฮอกกี้น้ำแข็งในเอเชียนเกมส์ฤดูหนาว 2025 ที่ฮาร์บิน มณฑลเฮยหลงเจียง ประเทศจีน จะจัดขึ้นที่ฮาร์บินไอซ์ฮอกกี้อารีนา และ มหาวิทยาลัยกีฬาฮาร์บิน ระหว่างวันที่ 4–14 กุมภาพันธ์ ค.ศ. 2025
ทีมชายทั้งหมด 14 ทีม และทีมหญิง 7 ทีม จาก 14 คณะกรรมการโอลิมปิกแห่งชาติ (NOC) จะเข้าร่วมการแข่งขันสองรายการนี้
ตารางการแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GS | รอบแบ่งกลุ่ม | PO | รอบเพลย์ออฟ | QF | รอบก่อนรองชนะเลิศ | SF | รอบรองชนะเลิศ | B | รอบชิงเหรียญทองแดง | G | รอบชิงเหรียญทอง | FR | รอบสุดท้าย | LR | รอบสุดท้ายสุด |
| รายการ↓/วันที่ → | จันทร์ 3 | อังคาร 4 | พุธ 5 | พฤหัสบดี 6 | ศุกร์ 7 | เสาร์ 8 | อาทิตย์ 9 | จันทร์ 10 | จันทร์ 10 | อังคาร 11 | พุธ 12 | พฤหัสบดี 13 | ศุกร์ 14 | ศุกร์ 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ชาย | GS | GS | GS |  | GS | GS | GS | GS | PO | QF |  | SF | B | G |
| หญิง | GS | GS |  | GS |  | GS | GS |  |  |  | FR | FR | LR | LR |
ตารางสรุปเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 0 | 0 | 0 | 0 |
| รวม (1 ประเทศ) | รวม (1 ประเทศ) | 0 | 0 | 0 | 0 |
ตารางสรุปเหรียญรางวัล > ผู้ได้รับเหรียญรางวัล

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
ทีมชาย รายละเอียด: 
ทีมหญิง รายละเอียด:
การคัดเลือก

คณะกรรมการโอลิมปิกแห่งชาติ (NOC) 12 อันดับแรกในการจัดอันดับโลกของ IIHF ณ เดือนพฤษภาคม ค.ศ. 2024 ได้ผ่านการคัดเลือกสำหรับการแข่งขันประเภทชาย ในขณะที่ 8 อันดับแรกผ่านการคัดเลือกสำหรับการแข่งขันประเภทหญิง ต่อมา อินเดียและมาเก๊าได้เข้าร่วมการแข่งขันประเภทชาย ส่วนเกาหลีเหนือได้ถอนตัวจากการแข่งขันประเภทหญิง บาห์เรนได้แทนที่สหรัฐอาหรับเอมิเรตส์ในการแข่งขันประเภทชายในภายหลัง
การคัดเลือก > ประเภทชาย

| รายการ | วันที่ | โควตา | ผ่านการคัดเลือก |
| --- | --- | --- | --- |
| การจัดอันดับโลก IIHF | พฤษภาคม ค.ศ. 2024 | 12 11 |  คาซัคสถาน  เกาหลีใต้  ญี่ปุ่น  จีน  สหรัฐอาหรับเอมิเรตส์  จีนไทเป  ไทย  คีร์กีซสถาน  เติร์กเมนิสถาน  ฮ่องกง  สิงคโปร์  คูเวต |
| ทีมเพิ่มเติม | — | 3 |  บาห์เรน  อินเดีย  มาเก๊า |
| รวม |  | 14 |  |
การคัดเลือก > ประเภทหญิง

| รายการ | วันที่ | โควตา | ผ่านการคัดเลือก |
| --- | --- | --- | --- |
| การจัดอันดับโลก IIHF | พฤษภาคม ค.ศ. 2024 | 8 7 |  ญี่ปุ่น  จีน  เกาหลีใต้  คาซัคสถาน  จีนไทเป  ฮ่องกง  เกาหลีเหนือ  ไทย |
| รวม |  | 7 |  |
แหล่งข้อมูลอื่น

| ด ค กกีฬาในเอเชียนเกมส์ฤดูหนาว 2025 (ฮาร์บิน ประเทศจีน) |
| --- | --- |
 สกีแบบลงเขา  ไบแอธลอน  สกีข้ามทุ่ง  เคอร์ลิง  สเกตลีลา  สกีลีลา  ฮอกกี้น้ำแข็ง  สเกตความเร็วระยะสั้น  สกีปีนเขา  สโนว์บอร์ด  สเกตความเร็ว 
| ด ค กกีฬาฮอกกี้น้ำแข็งในเอเชียนเกมส์ฤดูหนาว |
| --- | --- | --- |
:  1986  1990  1996  1999  2003  2007  2011  2017  2025 
List of medalists
คณะนิติศาสตร์ มหาวิทยาลัยรามคำแหง

| --- | --- |
Faculty of Law,    Ramkhamhaeng University

สถาปนา: 26 กุมภาพันธ์ พ.ศ. 2514 (54 ปี)
คณบดี: รองศาสตราจารย์แพรวพรรณ หลายปัญญา (รักษาการ)
ที่อยู่: 2086 ถนนรามคำแหง แขวงหัวหมาก เขตบางกะปิ กรุงเทพมหานคร 10240
วารสาร: วารสารรามคำแหง ฉบับนิติศาสตร์
สี:   สีขาว
เว็บไซต์: http://www.law.ru.ac.th
คณะนิติศาสตร์ มหาวิทยาลัยรามคำแหง (อังกฤษ: Faculty of Law, Ramkhamhaeng University) เป็นส่วนราชการไทยระดับคณะวิชา สังกัดมหาวิทยาลัยรามคำแหง กระทรวงศึกษาธิการ โดยจัดตั้งขึ้นพร้อมกับมหาวิทยาลัยรามคำแหงอาศัยข้อบังคับและพระราชบัญญัติมหาวิทยาลัยรามคำแหง มีบทบาทสำคัญเกี่ยวกับการเมืองการปกครองและกฎหมายของประเทศไทยในอดีตและต่อเนื่องมาจนถึงปัจจุบัน ตอบสนองความต้องการของคนในสังคมด้วยการเปิดโอกาสทางการศึกษาเพื่อผลิตบัณฑิตที่มีความรู้อย่างมีคุณธรรมเพื่อนำความรู้ที่ได้ไปใช้ในการพัฒนาประเทศให้เจริญก้าวหน้าต่อไป ปัจจุบันเปิดดำเนินการและมีพัฒนาการทางวิชาการด้านนิติศาสตร์มาอย่างต่อเนื่อง
ประวัติ

คณะนิติศาสตร์ มหาวิทยาลัยรามคำแหง ก่อตั้งขึ้นพร้อมกับการจัดตั้งมหาวิทยาลัยรามคำแหง เมื่อวันที่ 26 กุมภาพันธ์ พ.ศ. 2514 โดยมีพระบรมราชโองการโปรดเกล้าฯ ให้ประกาศใช้พระราชบัญญัติมหาวิทยาลัยรามคำแหงตามประกาศในราชกิจจานุเบกษา เล่มที่ 88 ตอน 24 ลงวันที่ 2 มีนาคม พ.ศ. 2514 โดยใช้อาคารสถานที่จัดนิทรรศการของงานแสดงสินค้านานาชาติ ตำบลหัวหมาก เป็นสถานที่ตั้งของมหาวิทยาลัยชั่วคราว และมหาวิทยาลัยอนุมัติให้ใช้อาคารกลางน้ำ (ปัจจุบันได้รับการปรับปรุงเป็นที่ทำการสภาอาจารย์) ให้เป็นสถานที่ทำการของคณะนิติศาสตร์
ต่อมารัฐบาลอนุมัติให้สถานที่ตั้งชั่วคราวเป็นสถานที่ตั้งถาวรของมหาวิทยาลัย คณะนิติศาสตร์จึงได้รับอนุมัติให้สร้างอาคารที่ทำการถาวร คือ อาคาร LOB (Law Office Building) ปัจจุบัน คือ อาคารคณะนิติศาสตร์ และต่อมาได้รับงบประมาณเพิ่มเติมทางคณะจึงได้ทำการสร้างอาคารอีกหลัง คือ อาคาร LOB 2 (Law Office Building) ปัจจุบันอาคารนี้ตั้งอยู่เคียงข้างกับอาคารคณะนิติศาสตร์เดิม
คณะนิติศาสตร์ มหาวิทยาลัยรามคำแหง ได้จัดการศึกษาโดยแบบตลาดวิชาที่เปิดกว้าง ให้โอกาสและความเสมอภาคทางการศึกษาแก่ทุกคนที่ใฝ่หาความรู้นับตั้งแต่วันที่ก่อตั้งจวบจนถึงปัจจุบันเป็นเวลายาวนานกว่าครึ่งศตวรรษ นับว่าเป็นคณะนิติศาสตร์ที่เก่าแก่และมีชื่อเสียงที่สุดแห่งหนึ่งของประเทศ โดยมีผู้สมัครเข้าเป็นนักศึกษาหลายแสนคนและได้ผลิตบัณฑิตนิติศาสตร์ออกไปรับใช้สังคมแล้วมากมาย บัณฑิตเหล่านี้ได้กระจายอยู่ตามหน่วยงานต่าง ๆ ทั้งในภาครัฐและเอกชน ซึ่งปัจจุบันเป็นที่ยอมรับทั้งในด้านคุณภาพและความสามารถในการปฏิบัติงานตามวิชาชีพกฎหมาย อีกทั้งยังมีหน้าที่ความรับผิดชอบที่หลากหลาย บัณฑิตเหล่านี้ได้สร้างชื่อเสียงเกียรติคุณแก่คณะนิติศาสตร์ มหาวิทยาลัยรามคำแหงด้วยดีเสมอมา
สัญลักษณ์

ตรา - เป็นรูปศิลาจารึก เพื่อระลึกถึงพ่อขุนรามคำแหงผู้ประดิษฐ์อักษรไทย
สี - สีขาวเป็นสีประจำคณะนิติศาสตร์ เป็นสัญลักษณ์ถึงความสะอาดบริสุทธิ์และอวมลทิน ทั้งนี้ ชุดครุยคณะนิติศาสตร๋ใช้แถบสีขาวเป็นแถบครุย
สัญลักษณ์ - ตราชูหรือดุลพ่าห์ เป็นสัญลักษณ์อยู่บริเวณด้านหน้าของศิลาจารึกของพ่อขุน หมายถึงความยุติธรรม เที่ยงธรรม และมีคุณธรรม
โครงสร้างคณะ

คณะนิติศาสตร์ มหาวิทยาลัยรามคำแหง ได้มีการจัดแบ่งส่วนราชการและการจัดการบริหารงานภายในองค์กร ดังนี้
คณะนิติศาสตร์
ภาควิชากฎหมายทั่วไป
ภาควิชากฎหมายแพ่ง
ภาควิชากฎหมายพาณิชย์
ภาควิชากฎหมายมหาชน
ภาควิชากฎหมายวิธีสบัญญัติ
ภาควิชากฎหมายเพื่อการพัฒนา
ภาควิชากฎหมายระหว่างประเทศ
สำนักงานเลขานุการคณะนิติศาสตร์
สำนักงานบัณฑิตศึกษา
โครงการหลักสูตรนิติศาสตรบัณฑิต ภาคพิเศษ
โครงสร้างคณะ > คณาจารย์

ปัจจุบันคณะนิติศาสตร์มีคณาจารย์ทั้งสิ้น 71 คน แบ่งตามตำแหน่งทางวิชาการดังต่อไปนี้
ศาสตราจารย์ จำนวน 2 คน
รองศาสตราจารย์ จำนวน 19 คน
ผู้ช่วยศาสตราจารย์ จำนวน 19 คน
อาจารย์ จำนวน 31 คน
โครงสร้างคณะ > ทำเนียบคณบดี

รายนามคณบดีคณะนิติศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้
| --- | --- |
คณบดีคณะนิติศาสตร์ มหาวิทยาลัยรามคำแหง
รายนามคณบดี: วาระการดำรงตำแหน่ง
1. ศาสตราจารย์สง่า ลีนะสมิต: พ.ศ. 2514 - พ.ศ. 2518
2. รองศาสตราจารย์ ดร.สมศักดิ์ สิงหพันธุ์: พ.ศ. 2518 - พ.ศ. 2519
3. ศาสตราจารย์ ดร.วารี นาสกุล: พ.ศ. 2520 - พ.ศ. 2522
4. รองศาสตราจารย์สัญชัย สัจจวานิช: พ.ศ. 2523 - พ.ศ. 2526
5. รองศาสตราจารย์ชูศักดิ์ ศิรินิล: พ.ศ. 2527 - พ.ศ. 2530
6. รองศาสตราจารย์พูนศักดิ์ วรรณพงษ์: พ.ศ. 2530 - พ.ศ. 2534
7. ศาสตารจารย์พรชัย สุนทรพันธุ์: พ.ศ. 2534 - พ.ศ. 2537
8. รองศาสตราจารย์จรัล เล็งวิทยา: พ.ศ. 2538 - พ.ศ. 2542 พ.ศ. 2553 (รักษาการ)
9. รองศาสตราจารย์ประเสริฐ ตัณศิริ: พ.ศ. 2543 - พ.ศ. 2547
10. รองศาสตารจารย์สุขสมัย สุทธิบดี (รักษาการ): พ.ศ. 2547 - พ.ศ. 2549
11. รองศาสตราจารย์ทองสุก กรัณยพัฒนพงศ์: พ.ศ. 2549 - พ.ศ. 2553 พ.ศ. 2554 - พ.ศ. 2557
12. รองศาสตราจารย์ ดร.วิณัฏฐา แสงสุข: 1 พฤศจิกายน พ.ศ. 2557 - 31 ตุลาคม พ.ศ. 2561
13. รองศาสตราจารย์ประโมทย์ จารุนิล (ปฏิบัติราชการแทนและรักษาการ): 1 พฤศจิกายน พ.ศ. 2561 - 30 เมษายน พ.ศ. 2562
14. อาจารย์ ดร. มนตรี กวีนัฏยานนท์ (รักษาการ): 1 พฤษภาคม พ.ศ. 2562 - 9 ตุลาคม พ.ศ. 2562
15. ผู้ช่วยศาสตราจารย์ ดร. บุญชาล ทองประยูร (รักษาการ): 10 ตุลาคม พ.ศ. 2562 - 18 ธันวาคม พ.ศ. 2562 3 กันยายน พ.ศ. 2563 - 12 กรกฎาคม พ.ศ. 2564
16. รองศาสตราจารย์สุวรรณี เดชวรชัย (รักษาการ): 20 ธันวาคม พ.ศ. 2562 - 14 มกราคม พ.ศ. 2563
17. ผู้ช่วยศาสตราจารย์สาธิน สุนทรพันธุ์ (รักษาการ): 15 มกราคม พ.ศ. 2563 - 14 กรกฎาคม พ.ศ. 2563
18. รองศาสตราจารย์เริงรณ ล้อมลาย (รักษาการ): 15 กรกฎาคม พ.ศ. 2563 - 2 กันยายน พ.ศ. 2563
19. ผู้ช่วยศาสตราจารย์ ดร.อาจรณ เชษฐสุมน (รักษาการ): 13 กรกฎาคม พ.ศ. 2564 - 9 สิงหาคม พ.ศ. 2564
20. รองศาสตราจารย์ ดร.ฐากูร ศิริยุทธ์วัฒนา: 10 สิงหาคม พ.ศ. 2564 - 31 พฤษภาคม พ.ศ. 2566
21. รองศาสตราจารย์แพรวพรรณ หลายปัญญา (รักษาการ): 1 มิถุนายน พ.ศ. 2566 - ปัจจุบัน
การเรียนการสอน > หลักสูตรการศึกษา

คณะนิติศาสตร์ มหาวิทยาลัยรามคำแหง จัดการศึกษาโดยใช้แบบการศึกษาเปิดแบบตลาดวิชา ให้โอกาสและความเสมอภาคทางการศึกษาแก่ทุกคนที่ใฝ่หาความรู้ เปิดทำการเรียนการสอนใน 4 หลักสูตร อนุปริญญา 1 หลักสูตร และหลักสูตรปริญญาอีก 3 หลักสูตร ดังต่อไปนี้
| ปริญญาตรี       | ปริญญาโท | ปริญญาเอก |
| --- | --- | --- |
|  หลักสูตรนิติศาสตรบัณฑิต (นบ.) |  หลักสูตรนิติศาสตรมหาบัณฑิต (นม.) |  หลักสูตรนิติศาสตรดุษฎีบัณฑิต (นด.) |
การเรียนการสอน > การบรรยาย

คณะนิติศาสตร์ มหาวิทยาลัยรามคำแหง ได้วางแนวทางในการเรียนการสอนให้เหมาะสมกับการเป็นมหาวิทยาลัยตลาดวิชา โดยการบรรยายในชั้นเรียนนั้น จะไม่มีการบังคับให้เข้าชั้นเรียนแต่ประการใด และแบ่งการบรรยายเป็น 2 SECTION ในวิชาที่เป็นวิชาบังคับ โดยที่นักศึกษาจะเข้า SECTION ใดก็ได้ ตามที่ตนสะดวก อีกทั้งนักศึกษาที่ไม่สะดวกเข้าเรียนก็สามารถศึกษาทางไกล โดยศึกษาผ่านการดูถ่ายทอดสดการบรรยาย(RU Cyber Class Room) วิดีโอคำบรรยายย้อนหลัง(RU Course On Demand) หรืออ่านจากตำราเรียนของมหาวิทยาลัยก็ได้
เกลุก

นิกายเกลุก (ทิเบต: དགེ་ལུགས་, ไวลี: Dge-lugs, พินอินทิเบต: Gelug) หรือ นิกายเกลุกปา (ทิเบต: དགེ་ལུགས་པ་, ไวลี: Dge-lugs-pa, พินอินทิเบต: Gelug-pa)พัฒนามาจากนิกายกาตัมที่อาจารย์อตีศะวางรากฐานและและอาจารย์จงคาปาเป็นผู้ปฏิรูปหลักคำสอนของนิกายหมวกแดงแล้วตั้งนิกายใหม่ขึ้นเมื่อ นิกายเกลุกปะ หรือนิกายหมวกเหลือง เมื่อท่านมรณภาพได้สืบทอดตำแหน่งเจ้าอาวาสวัดกานเด็นให้ เจล ซับเจ ถือเป็นจุดเริ่มต้นการสืบทอดผู้นำของสายนิกายเกลุก ผู้นำนิกายเกลุกในปัจจุบันคือผู้ดำรงตำแหน่งดาไล ลามะหรือทะไล ลามะ ซึ่งเป็นผู้นำทางจิตวิญญาณของทิเบตด้วย
พระสงฆ์ในนิกายนี้ได้รับการยกย่องนับถือจากผู้ปกครองมองโกลว่าเป็นผู้นำทางจิตวิญญาณ และต่อมาถือว่าเป็นผู้ปกครองบ้านเมืองด้วย
ในรัชสมัยของพระเจ้าอัลตันข่าน พระองค์ได้พบประมุขสงฆ์องค์ที่ 3 ของนิกายเกลุกปะชื่อ สอดนัมยาโส พระองค์เกิดความเชื่อว่า พระสอดนัมยาโสนี้เป็นอาจารย์ของพระองค์ในชาติก่อนจึงเรียกพระสอดนัมยาโสว่า ตาแล (ཏཱ་ལའི་) หรือทะไล ตั้งแต่นั้นมาประมุขสงฆ์ของทิเบตจะถูกเรียกว่า ดาไลลามะ หรือทะไล ลามะ
ทะไลลามะบางองค์ได้รับมอบอำนาจจากผู้นำมองโกลให้ปกครองประเทศทิเบตทั้งหมด ทำให้พระพุทธศาสนาและวัฒนธรรมเจริญรุ่งเรือง จนถึงทะไลลามะองค์ที่ 7 (พ.ศ. 2351-2401) ทิเบตได้เข้าสู่ยุคของการปิดประตูอยู่โดดเดี่ยว เนื่องจากประสบความผันผวนและการเปลี่ยนแปลงต่าง ๆ ตามเหตุการณ์ของบ้านเมือง เช่น มีนักบวชคริสต์ศาสนาเดินทางเข้ามาเผยแผ่ศาสนา ความสัมพันธ์กับประเทศอินเดียจางหาย จีนได้เข้าครอบครองทิเบตใน พ.ศ. 2494
ขณะนี้ทะไลลามะผู้นำทางจิตวิญญาณสูงสุดของทิเบตองค์ปัจจุบัน เป็นพระองค์ที่ 14 ทรงพำนักลี้ภัยอยู่ในประเทศอินเดีย ตั้งแต่ทรงเดินทางหลบหนีออกจากทิเบตใน พ.ศ. 2502 เป็นต้นมา
พระพุทธศาสนาในทิเบตมีหลายนิกาย นิกายเก่าที่นับถือพระปัทมสัมภวะนั้นต่อมาได้ชื่อว่า นิกายญิงมาปะส่วนใหญ่นักบวชในนิกายนี้ เป็นเหล่า งักปะ (โยคีพุทธ) นิกายเกลุกปะ (ส่วนใหญ่เป็นพระสงฆ์) และยังมีนิกายอื่น ๆ อีก เช่น สาเกียปะ การ์จูปะ โจนังปะ เป็นต้น
คำสอน

นิกายเกลุก เน้นความเคร่งครัดในวินัยเป็นพื้นฐาน ลามะของนิกายนี้ส่วนใหญ่เป็นพระสงฆ์ เน้นการสอนทั้งทางพระสูตรที่เป็นวิชาการ และทางตันตระที่เน้นการปฏิบัติ และการวิเคราะห์ธรรมโดยตรรกวิภาษ หัวข้อใหญ่ที่ศึกษาคือ ปัญญาบารมี ปรัชญามาธยมิกะ การรับรู้ที่ถูกต้อง ปรากฏการณ์วิทยา และพระวินัย
บทบาททางการเมือง

ผู้นำของนิกายนี้คือทะไล ลามะ ถือเป็นประมุขของทิเบตตั้งแต่ พ.ศ. 2183
พ.ศ. 2543

ตามเข็มนาฬิกาจากบนซ้าย: เครื่องบิน MH-53 ของกองทัพอากาศสหรัฐ บินเหนือพื้นที่น้ำท่วมโมซัมบิกที่ทำให้มีผู้เสียชีวิต 700–800 คน; บรรดาประมุขแห่งรัฐพบปะกันในการประชุมสุดยอดแห่งสหัสวรรษ; สถานีอวกาศนานาชาติในช่วงเริ่มต้นมองจาก STS-97; โอลิมปิกฤดูร้อน 2000 จัดขึ้นที่ซิดนีย์ ประเทศออสเตรเลีย;  BTR-80 ของรัสเซียถูกทำลายโดยนักรบเชเชนในสงครามเชชเนียครั้งที่สอง; คองคอร์ดของแอร์ฟรานซ์ที่คล้ายกับลำที่ชนหลังบินขึ้นจากท่าอากาศยานนานาชาติปารีส-ชาร์ล เดอ โกลในปารีส; เปิดตัวเพลย์สเตชัน 2 ภายหลังกลายเป็นคอนโซลวิดีโอเกมที่ขายดีที่สุดตลอดกาล; ผู้คนรอบโลก (ตามที่เห็นในไทม์สแควร์) ฉลองสหัสวรรษใหม่
| --- | --- |
ศตวรรษ::  19  20  21
ปี::  2540  2541  2542  2543  2544  2545  2546
| --- | --- |
ปฏิทินสุริยคติไทย: 2543
ปฏิทินกริกอเรียน: 2000 MM
Ab urbe condita: 2753
ปฏิทินอาร์มีเนีย: 1449 ԹՎ ՌՆԽԹ
ปฏิทินอัสซีเรีย: 6750
ปฏิทินบาไฮ: 156–157
ปฏิทินศกบาหลี: 1921–1922
ปฏิทินเบงกอล: 1406–1407
ปฏิทินเบอร์เบอร์: 2950
ปีในรัชกาลอังกฤษ: 48 Eliz. 2 – 49 Eliz. 2
พุทธศักราช: 2544
ปฏิทินพม่า: 1362
ปฏิทินไบแซนไทน์: 7508–7509
ปฏิทินจีน: 己卯年 (เถาะธาตุดิน) 4697 หรือ 4490     — ถึง — 庚辰年 (มะโรงธาตุโลหะ) 4698 หรือ 4491
ปฏิทินคอปติก: 1716–1717
ปฏิทินดิสคอร์เดีย: 3166
ปฏิทินเอธิโอเปีย: 1992–1993
ปฏิทินฮีบรู: 5760–5761
ปฏิทินฮินดู: 
 - วิกรมสมวัต: 2056–2057
 - ศกสมวัต: 1921–1922
 - กลียุค: 5101–5102
ปฏิทินโฮโลซีน: 12000
ปฏิทินอิกโบ: 1000–1001
ปฏิทินอิหร่าน: 1378–1379
ปฏิทินอิสลาม: 1420–1421
ปฏิทินญี่ปุ่น: เฮเซ 12 (平成１２年)
ปฏิทินชวา: 1932–1933
ปฏิทินจูเช: 89
ปฏิทินจูเลียน: กริกอเรียนลบ 13 วัน
ปฏิทินเกาหลี: 4333
ปฏิทินหมินกั๋ว: ROC 89 民國89年
ปฏิทินนานักชาฮี: 532
ปฏิทินทิเบต: 阴土兔年 (ธาตุดินเพศเมีย-เถาะ) 2126 หรือ 1745 หรือ 973     — ถึง — 阳金龙年 (ธาตุโลหะเพศผู้-มะโรง) 2127 หรือ 1746 หรือ 974
เวลายูนิกซ์: 946684800 – 978307199
พุทธศักราช 2543 ตรงกับปีคริสต์ศักราช 2000 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน และเป็น
ปีมะโรง โทศก จุลศักราช 1362 (วันที่ 15 เมษายน เป็นวันเถลิงศก)
ปีสุดท้ายของคริสต์สหัสวรรษที่ 2 และคริสต์ศตวรรษที่ 20 แต่เป็นปีแรกของคริสต์ทศวรรษ 2000
ปีสากลเพื่อวัฒนธรรมแห่งสันติภาพ และปีคณิตศาสตร์โลก
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: นายชวน หลีกภัย (9 พฤศจิกายน พ.ศ. 2540 – 9 กุมภาพันธ์ พ.ศ. 2544)
เหตุการณ์ > มกราคม

6 มกราคม – พีเรเนียนไอเบ็กซ์ที่เกิดตามธรรมชาติตัวสุดท้ายตายลง ซึ่งเห็นได้ชัดว่าถูกต้นไม้ล้มตาย
14 มกราคม – ดัชนีอุตสาหกรรมดาวโจนส์ปิดตลาดที่ 11,722.98 (จุดสูงสุดของภาวะเศรษฐกิจฟองสบู่ดอตคอม)
เหตุการณ์ > กุมภาพันธ์

17 กุมภาพันธ์ - ไมโครซอฟท์ เปิดตัว วินโดวส์ 2000
เหตุการณ์ > มีนาคม

10 มีนาคม - ดัชนีตลาดหลักทรัพย์แนสแด็ก ขึ้นถึงจุดสูงสุดที่ 5,048 จุด ในช่วงที่ธุรกิจดอตคอมเฟื่องฟู
เหตุการณ์ > พฤษภาคม

24 พฤษภาคม - ประเทศอิสราเอลถอนกำลังออกจากทางใต้ของประเทศเลบานอนหลังจากยึดครองมานาน 22 ปี
เหตุการณ์ > มิถุนายน

13 มิถุนายน - คิม แดจุง ประธานาธิบดีเกาหลีใต้ พบปะกับ คิม จองอิล ผู้นำเกาหลีเหนือ ในการประชุมสุดยอดครั้งแรกระหว่างเกาหลี ณ กรุงเปียงยาง
เหตุการณ์ > กรกฎาคม

25 กรกฎาคม - เครื่องบินคองคอร์ดของสายการบินแอร์ฟรานซ์ เที่ยวบิน 4590 เกิดอุบัติเหตุตก หลังทะยานขึ้นจากท่าอากาศยานใกล้กรุงปารีส ทำให้ผู้โดยสารเสียชีวิต 113 คน
เหตุการณ์ > สิงหาคม

5 สิงหาคม - กลุ่มเจไอลอบวางระเบิดโรงแรม เจ ดับบลิว แมริออตในกรุงจาการ์ตา อินโดนีเซีย
12 สิงหาคม - โศกนาฏกรรมเรือดำน้ำนิวเคลียร์ K-141 Kursk ของรัสเซีย เกิดอุบัติเหตุจากตอร์ปิโดทำให้เรือเสียหายอย่างหนักและจมลงในทะเลแบเร็นตส์และทำให้ลูกเรือเสียชีวิตจำนวน 118 นาย(ลูกเรือทั้งหมด)
เหตุการณ์ > กันยายน

15 กันยายน - มหกรรมกีฬาโอลิมปิกฤดูร้อนครั้งที่ 27 จัดขึ้นที่นครซิดนีย์ รัฐนิวเซาท์เวลส์ ประเทศออสเตรเลีย
9 กันยายน - รายการคดีเด็ด ออกอากาศเป็นเทปแรกทางช่อง 7HD
เหตุการณ์ > ตุลาคม

1 ตุลาคม - ทหารไม่ระบุกลุ่มวางระเบิดโบสถ์คริสต์ในเมืองดูชานเบ ประเทศทาจิกิสถาน ทำให้มีผู้เสียชีวิต 7 คน
7 ตุลาคม - เจ้าชายอ็องรี แกรนด์กยุกรัชทายาทแห่งลักเซมเบิร์ก เสด็จขึ้นครองราชย์เป็น แกรนด์ดยุกแห่งลักเซมเบิร์ก หลังจาก แกรนด์ดยุกฌ็องแห่งลักเซมเบิร์ก พระราชบิดา สละราชสมบัติ
12 ตุลาคม - มีการลอบนำดินระเบิดไปทำลายยูเอสเอสโคล ของสหรัฐที่เมืองเอเดน ประเทศเยเมน มีผู้เสียชีวิต17 คน สันนิษฐานว่าเป็นฝีมือของโอซามา บิน ลาเดน
เหตุการณ์ > พฤศจิกายน

2 พฤศจิกายน - นักบินอวกาศชุดแรกเดินทางถึงสถานีอวกาศนานาชาติ
24 พฤศจิกายน - นักสู้เสรีกัมพูชาก่อการจลาจลในกรุงพนมเปญ มีการปะทะกับเจ้าหน้าที่ตำรวจ มีผู้เสียชีวิต 200  คน
เหตุการณ์ > ธันวาคม

3 ธันวาคม – ทีมฟุตซอลทีมชาติสเปนได้รับตำแหน่งชนะเลิศในรายการฟุตซอลโลก 2000 ที่สาธารณรัฐกัวเตมาลา ด้วยการเอาชนะทีมฟุตซอลทีมชาติบราซิลในรอบชิงชนะเลิศ 4 ประตูต่อ 3
30 ธันวาคม - เกิดการลอบวางระเบิดบริเวณจตุรัสหน้าสถานทูตสหรัฐในฟิลิปปินส์ เสียชีวิต 22 ราย คาดว่าเป็นฝีมือแนวร่วมปลดปล่อยอิสลามโมโร
เหตุการณ์ > ไม่ทราบวัน

ค้นพบ ธาตุลิเวอร์มอเรียม
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2543
วันเกิด > มกราคม

6 มกราคม- เยว่ ชูหฺวา ศิลปินวง ไอเดิล ชาวไต้หวัน
8 มกราคม - โนอาห์ ไซรัส นักร้องและนักแสดงชาวอเมริกา
11 มกราคม - อี แช-ย็อน ศิลปินชาวเกาหลีใต้
วันเกิด > กุมภาพันธ์

4 กุมภาพันธ์ - กันตภณ จินดาทวีผล นักร้อง และนักแสดงชาวไทย
12 กุมภาพันธ์ - คิม จี-มิน นักแสดงชาวเกาหลีใต้
22 กุมภาพันธ์ - เบญญาภา อุ่นจิตร (ตาออม โฟร์อีฟ) นักร้อง และนักแสดงชาวไทย
วันเกิด > มีนาคม

3 มีนาคม - หรนาซ สันธู นางแบบและนางงามชาวอินเดีย
15 มีนาคม - พงศ์ทิวัตถ์ ตั้งวันเจริญ (บลู) นักแสดง และนายแบบชาวไทย
วันเกิด > เมษายน

21 เมษายน - นนทพัทธ์ คูปรีชา นักร้องและนักลงทุนชาวไทย
วันเกิด > พฤษภาคม

27 พฤษภาคม - รักษ์วนีย์ คำสิงห์ (เบส) นักแสดงและยูทูปเบอร์ชาวไทย ลูกสาวของ สมรักษ์ คำสิงห์
วันเกิด > มิถุนายน

16 มิถุนายน - บาเลนตินา ฟิเกรา นางแบบและนางงามชาวเวเนซุเอลา
วันเกิด > กรกฎาคม

7 กรกฎาคม - เจ้าหญิงปูรณิกาแห่งเนปาล
8 กรกฎาคม - ธัญญภัสร์ ภัทรธีรชัยเจริญ (น้ำฟ้า) นักแสดงชาวไทย
9 กรกฎาคม - ชินพรรธน์ กิติชัยวรางค์กูร (ฟลุท) นักแสดงชาวไทย
12 กรกฎาคม - ธนัตถ์ศรันย์ ซำทองไหล นักแสดงชาวไทย
30 กรกฎาคม - ญานนีน ภารวี ไวเกล (พลอยชมพู) นักร้อง และนักแสดงลูกครึ่งไทย-เยอรมัน
31 กรกฎาคม - คิม แซ-รน นักแสดงชาวเกาหลีใต้
วันเกิด > กันยายน

27 กันยายน - พิสิฐพล เอกพงศ์พิสิฐ นักแสดงชาวไทย
วันเกิด > ตุลาคม

10 ตุลาคม - วชิรวิชญ์ วัฒนภักดีไพศาล (ริว) นักร้อง นักแสดง และนายแบบชาวไทย
31 ตุลาคม - วิลโลว์ สมิธ นักร้อง นักแสดงชาวอเมริกัน
วันเกิด > พฤศจิกายน

20 พฤศจิกายน - คอนนี ทัลบอต นักร้อง นักแสดงชาวอังกฤษ
9 พฤศจิกายน - ปัญสิกรณ์ ติยะกร (ปัญ) อดีตสมาชิกวง BNK48
5 พฤศจิกายน - จรัสรวี เทียมรัตน์ นักร้องชาวไทย วง New Country
วันเกิด > ธันวาคม

18 ธันวาคม - กรภัทร์ เกิดพันธุ์ (นนน) นักแสดงชาวไทย
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2543
2 มิถุนายน - มาโนช ฤทธิ์เต็ม นักร้องเพื่อชีวิตชายชาวไทย (เกิด 27 กรกฎาคม พ.ศ. 2505)
16 มิถุนายน - จักรพรรดินีโคจุงแห่งญี่ปุ่น (พระราชสมภพ 6 มีนาคม พ.ศ. 2446)
14 สิงหาคม - หม่อมเจ้าพิริยดิศ ดิศกุล (ประสูติ 28 พฤษภาคม พ.ศ. 2464)
7 พฤศจิกายน - อิงกริดแห่งสวีเดน สมเด็จพระราชินีแห่งเดนมาร์ก (พระราชสมภพ 28 มีนาคม พ.ศ. 2453)
รางวัลโนเบล

สาขาเคมี – Alan J. Heeger, Alan G MacDiarmid, Hideki Shirakawa
สาขาวรรณกรรม – เกา ซิงเจี้ยน
สาขาสันติภาพ – คิม แดจุง
สาขาฟิสิกส์ – Zhores Ivanovich Alferov, Herbert Kroemer, Jack Kilby
สาขาสรีรวิทยาหรือการแพทย์ – อาร์วิด คาร์ลสัน, พอล กรีนการ์ด, อีริค อาร์. แคนเดล
สาขาเศรษฐศาสตร์ – James J. Heckman, Daniel McFadden
ขลู่

| ขลู่ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Pluchea
สปีชีส์:: P.  indica
ชื่อทวินาม
Pluchea indica (L.) Less.

ชื่อพ้อง
 Baccharis indica L. (basionym)
ขลู่ (ชื่อวิทยาศาสตร์: Pluchea indica (L.) Less.) เป็นพืชที่พบมากในประเทศเขตร้อน เช่น ประเทศไทย มาเลเซีย จีน และฟิลิปินส์ เป็นต้น ชอบขึ้นตามพื้นที่ชื้นแฉะ ขยายพันธุ์โดยการปักชำ เป็นพืชที่ปลูกค่อนข้างง่าย ขึ้นได้ในดินแทบจะทุกชนิด ขลู่มีชื่อพื้นบ้านว่า หนาดวัว หนาดงิ้ว หนวดวัว หรือหนวดงิ้ว (อุดรธานี), ขลู คลู (ภาคใต้), เพี้ยฟาน (ภาคตะวันออกเฉียงเหนือ), ขี้ป้าน (แม่ฮ่องสอน)